Hvad skal vi vide?

* Finansiel integritet er afgørende for vores aktionærers, kunders, forretningspartneres og medarbejderes tillid til os
* Ud over at vi er forpligtet til at overholde de internationale regnskabsstandarder (IFRS), giver de os også mulighed for at styre forretningen på den mest optimale måde.

Hvad forventes der af os?

* Vi følger Tune vandværks regnskabsprincipper og retter os efter de *interne kontroller*, som Tune vandværk har iværksat
* Vi registrerer alle transaktioner korrekt i overensstemmelse med vores retlige forpligtelser og god regnskabspraksis
* Vi rapporterer præcist, pålideligt, gennemsigtigt, konsekvent og rettidigt
* Vi sikrer, at udgifter er rimelige og bogføres korrekt, når vi bruger virksomhedens penge
* Vi træffer beslutninger i overensstemmelse med den gældende autoritetsmatrix og sikrer funktionsadskillelse, hvor det er relevant
* Vi kontrollerer fakta, oplysningernes fuldstændighed og den underliggende forretningsmæssige begrundelse, før vi godkender en transaktion eller underskriver et dokument
* Vi fører ikke falske fortegnelser, forfalsker ikke dokumenter og giver ikke på anden måde et misvisende billede af fakta, transaktioner eller finansielle data.

Vi skal være ekstra opmærksomme, hvis vi

* Opdager finansielle eller regnskabsmæssige uregelmæssigheder
* Bliver opmærksomme på, at en kollega eller forretningspartner har forfalsket dokumentation
* Er usikre på, om vi har registreret en transaktion korrekt
* Bliver bekymret for, om en medarbejder fejlrapporterer finansielle oplysninger, herunder salgsresultater eller prognoser
* Bliver bekymret for, om Tune Vandværks ressourcer ikke bruges eller registreres i overensstemmelse med vores politikker.